“ทองคำ” เช้านี้ปรับขึ้น 50 บ. รูปพรรณขาย 31,250 บ.
ตลาดซื้อขายทองคำในประเทศเช้านี้ ปรับราคาเพิ่มขึ้น 50 บาท ทำให้ทองรูปพรรณขายออกบาททองคำละ 31,250 บาท ขณะที่นายกสมาคมค้าทองคำ ราคาทองสัปดาห์นี้ยังทรงตัว
ตลาดซื้อขายทองคำในประเทศเช้านี้ ปรับราคาเพิ่มขึ้น 50 บาท ทำให้ทองรูปพรรณขายออกบาททองคำละ 31,250 บาท ขณะที่นายกสมาคมค้าทองคำ ราคาทองสัปดาห์นี้ยังทรงตัว
27 มิ.ย. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (27 มิ.ย. 65) ปรับราคาขึ้น 50 บาท จากราคาปิดตลาดเมื่อวันเสารที่ผ่านมา (25 มิ.ย. 65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.24 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,650 บาท ขายออกบาทละ 30,750 บาท
ด้านทองรูปพรรณ 96.5% รับซื้ออยู่ที่บาทละ 30,092.60 บาท ส่วนราคาขายออกอยู่ที่ 31,250 บาท ส่วนราคาทองคำ Spot เช้านี้เคลื่อนไหวอยู่ที่บริเวณ 1,835 ดอลลาร์/ออนซ์
ขณะที่ นายจิตติ ตั้งสิทธิ์ภักดี นายกสมาคมค้าทองคำ คาดการณ์ว่า สัปดาห์นี้ราคาทองจะยังทรงตัว และอาจขยับราคาขึ้นอีกรอบ หลังความชัดเจนของการปรับขึ้นอัตราดอกเบี้ยของธนาคารกลางสหรัฐฯ หรือ เฟดที่มีออกมา ในการควบคุมอัตราเงินเฟ้อที่เร่งตัวสูงขึ้นในระยะนี้ รวมทั้งการกลับมาใช้มาตรการ QE ที่จะทำให้ค่าเงินดอลลาร์สหรัฐอ่อนค่าลง โดยคาดว่าจะอยู่ในกรอบ 1,825-1,845 เหรียญสหรัฐต่อออนซ์ ก่อนขยับขึ้นระยะข้างหน้า